Consulteu com cercar i entendre una fitxa de tràmit, subjectes obligats a tramitar pel canal electrònic i els passos de la tramitació
Per fer un tràmit us heu d'adreçar a la fitxa del tràmit corresponent i escollir quina modalitat voleu fer.
Podeu accedir-hi a través de l'apartat Tràmits de la web gencat.cat o bé a través d'aquesta pàgina web.
Un cop escollida la modalitat, veureu diferents passos, cadascun dels quals us donarà la possibilitat d'escollir el canal disponible per a la tramitació.
Si sou un ciutadà o una empresa, per fer un tràmit electrònic us heu d'adreçar, dins de la fitxa del tràmit, a la modalitat que pertoqui i al pas corresponent i buscar "Per internet".
Busqueu l'enllaç que porta a la pàgina de Tramitació en línia.
Comproveu que el títol del tràmit i del formulari corresponen amb el que voleu tramitar.
Si sou una administració o una entitat pública catalana trobareu el vostre tràmit a l' EACAT al subapartat Catàleg de Tràmits de l'apartat Tràmits.
Un cop que ja s'ha realitzat alguna acció del tràmit, per cercar els nostres tràmits us heu d'adreçar a Els meus tràmits i cercar en primer lloc Departament de Salut per consultar els tràmit concrets realitzats.
Els passos que heu de seguir són els següents:
Si sou una administració o una entitat pública catalana, en general, heu de cercar el tràmit o servei a la plataforma EACAT
Segons la configuració del tràmit, el formulari es pot descarregar amb certificat digital o sense.
En el cas que es requereixi certificat digital i se'n vulgui descarregar un sense, sortirà un missatge d'error indicant aquest requeriment.
Encara que es tracti d'una modalitat de tràmit diferent d'una sol·licitud (comunicació, declaració, aportació de documentació relacionada amb una subvenció) el nom de l'enllaç sempre és l'estàndard: "Formulari de sol·licitud".
Us recomanem que descarregueu el formulari i el deseu a l'ordinador amb el nom que considereu oportú.
Cal descarregar un formulari nou per a cadascun dels tràmits que es vulguin realitzar, ja que si no és així el sistema el reconeix com a formulari ja presentat i no us permetrà el registre d'entrada al sistema.
Cal tenir la versió correcta de l'Adobe Reader (vegeu l'apartat Els formularis i documents adjunts ).
Descarregueu-vos el formulari de sol·licitud (sense identificació digital)
Cal distingir entre identificació i signatura digital.
Per descarregar el formulari és possible que no calgui identificació digital o amb IdCATMòbil, si és el cas; per enviar-lo és possible que sí que es requereixi la signatura digital del document, la qual només es pot fer amb un certificat digital.
Finalment, la tramesa del formulari, si cal fer-la amb identificació digital, es podrà fer o bé amb certificat digital o bé amb l'IdCATMòbil.
Segons la configuració del tràmit, és possible que s'accepti l'IdCATMòbil a més del certificat digital.
Pel contrari, és possible que només s'accepti un certificat digital.
En tot cas, el fet que es pugui descarregar sense identificació digital no significa que el tràmit sigui exclusivament, o pugui fer-se, pel canal presencial.
Cal que comproveu quin canal us indica la fitxa de tràmit com a disponible.
Només estarà disponible el canal presencial si el nom de l'enllaç al formulari posa el literal "presencial".
Descarregueu-vos el formulari de sol·licitud (amb identificació digital)
Quan es descarrega amb identificació digital el formulari agafa les dades identificatives de l'entitat o de la persona física de tal manera que no cal introduir-les als camps d'aquestes dades.
En el cas d'un particular podeu utilitzar un certificat personal, o bé el de persona vinculada a una persona jurídica; en aquest cas és possible que tingueu diferents certificats digitals.
La fitxa del tràmit indica quins són els certificats admesos.
Per a tota la informació sobre el certificat digital i l'IdCATMòbil vegeu l'apartat Identificació i signatura digital.
També podeu consultar més informació a l'apartat Suport a la tramitació de Tràmits gencat.
Pas 2.1 Emplenar la sol·licitud
Per a més informació sobre com emplenar els formularis i els arxius adjunts, vegeu l'apartat Els formularis i documents adjunts.
La fitxa del tràmit indica quins són els certificats admesos (vegeu l'apartat Identificació i la signatura digital ).
És importat que qui signa sigui la persona que consta com a sol·licitant, en cas de persona física, o bé la persona representant legal, en cas de persona jurídica.
En el cas que signi el representant legal, ho podrà fer amb un certificat digital de persona vinculada a l'empresa o entitat, o bé amb un certificat de persona física.
En tot cas, l'administració pot sol·licitar la documentació acreditativa de l'esmentada representació legal.
Quan se signa un formulari amb arxius adjunts, se signa tot el conjunt de documents.
Si sou una administració o una entitat pública catalana heu d'entrar a l' EACAT, a la pestanya "Tràmits" i "Finestreta de registre".
Heu d'annexar el formulari a Tràmit a presentar.
Pas 3.2 Confirmació de tramitació efectuada
Quan la sol·licitud estigui registrada, als pocs segons es mostra una pàgina amb les dades del tràmit i el document d'acusament de rebuda que heu d'imprimir o desar.
Quan envieu el formulari, veureu a la pantalla l'acusament de rebuda i una còpia electrònica del formulari enviat.
És important desar-lo perquè conté el registre d'entrada (data en què s'ha iniciat el procediment administratiu) i l'identificador del tràmit (ID del tràmit), que permet fer el seguiment de canvis d'estat de la tramitació.
Aquests mateixos documents es troben a l'expedient que està disponible a La meva carpeta o bé a través de l' Estat de les meves gestions.
D'altra banda, rebreu dos missatges de correu electrònic amb l'enllaç a l'identificador del tràmit (ID o codi del tràmit) que us porta a l' Estat de les meves gestions.
El contingut del primer missatge és el següent: Us comuniquem que hem rebut correctament la vostra sol·licitud.
Podeu consultar-ne l'estat mitjançant el codi: [ ID del tràmit].
La sol·licitud ha quedat registrada al registre electrònic de l'Administració de la Generalitat i s'ha generat un expedient (aquest és el seu nom genèric, però pot ser qualsevol altre acte a instància de part que es presenta davant l'Administració, com una comunicació o una declaració responsable, per exemple).
Quan accediu al tràmit, el seu estat (o el de l'expedient) ha de ser "Sol·licitud rebuda".
En contingut del segon missatge és el següent: Us comuniquem que s'ha actualitzat el tràmit o gestió amb codi: [ ID del tràmit].
Un cop que accediu al tràmit, l'estat serà "En tramitació".
Això vol dir que ha començat la tramitació de l'expedient.
S'ha de tenir en compte els aspectes següents:
Si sou una administració o una entitat pública catalana, el registre d'entrada és l'identificador del tràmit efectuat i podeu descarregar l'acusament de rebuda en el moment de l'enviament i també des de l'EACAT, pestanya Els meus tràmits, a l'apartat Enviats i cercant el vostre tràmit.
Per fer el seguiment de l'estat del tràmit vegeu l'apartat, Estat del tràmit i respondre requeriments